kuwi malah nyoba ndekekake budaya ing rangka rasionalitas, dudu tahayul lan gugon tuhon maneh. Riyaya 1 suro dimangerteni kanggo ngriyayakake taon anyar Jawa. Yen aku, iki mesthi dadi kebanggaane wong Jawa. Ora kabeh kultur lan etnis duwe taun utawa jangka. Lha yen dudu awake dhewe sing nguri-uri taun jawa sapa maneh? Apa arep melu-melu ngriyayake taun masehi sing ora nyokot karo budaya jawa? Lha yen wong barat wae padha ngriyayake taun masehi, wong cino taun cino, awake dhewe uga duwe taun anyar lho. Nah, perkara ekses kuwi ing sabarang tindak lan panggawene manungsa ana ekses negatif lan positif. Mulane sing baku, kepiye ngurangi ekses negatife lan ngembangke sing positif kanggone awake dhewe.